በመጪው  ሐምሌ 30 ከ39 ሺ በላይ የጋራ መኖሪያ ቤቶች ለነዋሪዎች በእጣ ይተላለፋሉ
– የአዲስ አበባ ከተማ አስተዳደር ትናንት  ለጋዜጠኞች በሠጠው ጋዜጣዊ መግለጫ እንደገለጸው በአዲስ አበባ በዘጠኝ ሳይቶች ግንባታቸው የተጠናቀቁትን ከ 39ሺ በላይ የሚሆኑ  የ20/80 እና የ10/90 የጋራ መኖሪያ ቤቶችን እጣ ለማስተላላፍ አስፈላጊውን  ዝግጅት  አጠናቋል፡፡በአዲስ  አበባ ከተማ ግንባታቸው  የተጠናቀቁት የጋራ መኖሪያ ቤት ሳይቶች የቂሊንጦ፣ የልደታ ቦሌ አራብሳ፣ የቂርቆስ ቦሌ አራብሳ ፣ የፕሮጀክት 15 ቦሌ አራብሳ፣ የኮዬ ፈጬ፣ የልደታ መልሶ ማልማት፣ የቦሌ አያት 3፣ የቦሌ አያት 4፣ የቦሌ አያት 5 ሲሆኑ በመጪው ሐምሌ 30  ለህብረተሰቡ  በእጣ የሚተላለፉ  መሆኑ  ተመልክቷል ፡፡የአዲስ አበባ ከተማ ከንቲባ አቶ ድሪባ ኩማ በ10/90 የቤቶች መርሃ ግብር የተመዘገቡና አስፈላጊውን የቁጠባ መጠን የቆጠቡ ተመዝጋቢዎች ሙሉ በሙሉ የቤት ባለቤት እንደሚሆኑ  ተናግረዋል ፡፡በ10/90  የቤቶች መርሃ ግብር በአጠቃላይ  23 ሺ 16 የጋራ  መኖሪያ ቤቶች የተገነቡ ሲሆን በመርሃ ግብሩ ተመዝግበው እየቆጠቡ የሚገኙት ዜጎች 19 ሺ 342 ሰዎች መሆናቸውን ከንቲባው አብራርተዋል፡፡በ10/90  መርሃ ግብር ከ3 ሺ በላይ ትርፍ ቀሪ  ቤቶች በመኖራቸው ቤቶቹን  በኪራይ ወይም የከተማ አስተዳደሩ በሚሠጠው ውሳኔ መሠረት ለመምህራንና  ለመንግሥት ሠራተኞች  በኪራይ  መልክ እንደሚቀርቡ  ከንቲባው  ጠቁመዋል ፡፡የሚተላለፉት የጋራ መኖሪያ ቤቶች ከ10ኛው ዙር የዕጣ አወጣጥ ጋር ልዩነት እንደማይኖራቸውና የህብረተሰቡንም አቅም መሠረት ያደረጉ መሆናቸውንም ከንቲባው  ገልጸዋል፡፡የከተማ አስተዳደሩ  ግንባታቸው ከተጠናቀቁት የጋራ መኖሪያ ቤቶች መካከልም ከ 4 ሺ በላይ የሚሆኑትን  የጋራ  መኖሪያ ቤቶች በተለያዩ  ምክንያቶች በልማት ተነሺ ለሆኑ ዜጎች ለማስተላላፍ እንደተዘጋጀ  ከንቲባው አስረድተዋል፡፡በመጪው  ሐምሌ 30  ከሚተላላፉት  በ20/80 የጋራ መኖሪያ ቤቶች መርሃ ግብር 14 ሺ 516 የጋራ  መኖሪያ ቤቶችን  በዕጣ ለማከፋፈል የተዘጋጁ ሲሆን 1 ሺ 657 የሚሆኑት ለልማት ተነሺዎች የተመደቡ መሆናቸውን ናቸው  ተናግረዋል፡፡በተጨማሪም ለንግድ የሚሆኑ 1ሺ 717 ቤቶችም  ለህብረሰተቡ  መዘጋጀታቸውንም አቶ ድሪባ ተናግረዋል፡፡በአጠቃላይ  ለህብረተሰቡ የሚተላላፉት  የጋራ መኖሪያ  ቤቶች የተሟላ ትራንስፖርት፣ የጤናና የትምህርት ተቋማትን የተገነባላቸው ሲሆን የባቡር መሥመር ዝርጋታን በጋራ መኖሪያ ቤቶች ሳይቶች  አካባቢዎች ለማከናወን ከወዲሁ  ጥናት ተደርጎ ያለቀ በመሆኑና  በቅርቡ ወደ ትግበራው እንደሚገባ አመልክተዋል፡፡የከተማ አስተዳደሩ በመጪው ሐምሌ 30 የ10/90 እና የ20/80 የጋራ መኖሪያ ብቻ የሚያስተላልፍ ሲሆን የ40/60 የቁጠባ ቤቶችን እንደማያካትት  አቶ ድሪባ ጠቁመው ቤቶቹም አስፈላጊው ጥናት ተደርጎላቸው ለባለዕድለኞት በቅርቡ እንደሚተላለፉም ገልጸዋል፡፡– የአዲስ አበባ ከተማ አስተዳደር ትናንት  ለጋዜጠኞች በሠጠው ጋዜጣዊ መግለጫ እንደገለጸው በአዲስ አበባ በዘጠኝ ሳይቶች ግንባታቸው የተጠናቀቁትን ከ 39ሺ በላይ የሚሆኑ  የ20/80 እና የ10/90 የጋራ መኖሪያ ቤቶችን እጣ ለማስተላላፍ አስፈላጊውን  ዝግጅት  አጠናቋል፡፡በአዲስ  አበባ ከተማ ግንባታቸው  የተጠናቀቁት የጋራ መኖሪያ ቤት ሳይቶች የቂሊንጦ፣ የልደታ ቦሌ አራብሳ፣ የቂርቆስ ቦሌ አራብሳ ፣ የፕሮጀክት 15 ቦሌ አራብሳ፣ የኮዬ ፈጬ፣ የልደታ መልሶ ማልማት፣ የቦሌ አያት 3፣ የቦሌ አያት 4፣ የቦሌ አያት 5 ሲሆኑ በመጪው ሐምሌ 30  ለህብረተሰቡ  በእጣ የሚተላለፉ  መሆኑ  ተመልክቷል ፡፡የአዲስ አበባ ከተማ ከንቲባ አቶ ድሪባ ኩማ በ10/90 የቤቶች መርሃ ግብር የተመዘገቡና አስፈላጊውን የቁጠባ መጠን የቆጠቡ ተመዝጋቢዎች ሙሉ በሙሉ የቤት ባለቤት እንደሚሆኑ  ተናግረዋል ፡፡በ10/90  የቤቶች መርሃ ግብር በአጠቃላይ  23 ሺ 16 የጋራ  መኖሪያ ቤቶች የተገነቡ ሲሆን በመርሃ ግብሩ ተመዝግበው እየቆጠቡ የሚገኙት ዜጎች 19 ሺ 342 ሰዎች መሆናቸውን ከንቲባው አብራርተዋል፡፡በ10/90  መርሃ ግብር ከ3 ሺ በላይ ትርፍ ቀሪ  ቤቶች በመኖራቸው ቤቶቹን  በኪራይ ወይም የከተማ አስተዳደሩ በሚሠጠው ውሳኔ መሠረት ለመምህራንና  ለመንግሥት ሠራተኞች  በኪራይ  መልክ እንደሚቀርቡ  ከንቲባው  ጠቁመዋል ፡፡የሚተላለፉት የጋራ መኖሪያ ቤቶች ከ10ኛው ዙር የዕጣ አወጣጥ ጋር ልዩነት እንደማይኖራቸውና የህብረተሰቡንም አቅም መሠረት ያደረጉ መሆናቸውንም ከንቲባው  ገልጸዋል፡፡የከተማ አስተዳደሩ  ግንባታቸው ከተጠናቀቁት የጋራ መኖሪያ ቤቶች መካከልም ከ 4 ሺ በላይ የሚሆኑትን  የጋራ  መኖሪያ ቤቶች በተለያዩ  ምክንያቶች በልማት ተነሺ ለሆኑ ዜጎች ለማስተላላፍ እንደተዘጋጀ  ከንቲባው አስረድተዋል፡፡በመጪው  ሐምሌ 30  ከሚተላላፉት  በ20/80 የጋራ መኖሪያ ቤቶች መርሃ ግብር 14 ሺ 516 የጋራ  መኖሪያ ቤቶችን  በዕጣ ለማከፋፈል የተዘጋጁ ሲሆን 1 ሺ 657 የሚሆኑት ለልማት ተነሺዎች የተመደቡ መሆናቸውን ናቸው  ተናግረዋል፡፡በተጨማሪም ለንግድ የሚሆኑ 1ሺ 717 ቤቶችም  ለህብረሰተቡ  መዘጋጀታቸውንም አቶ ድሪባ ተናግረዋል፡፡በአጠቃላይ  ለህብረተሰቡ የሚተላላፉት  የጋራ መኖሪያ  ቤቶች የተሟላ ትራንስፖርት፣ የጤናና የትምህርት ተቋማትን የተገነባላቸው ሲሆን የባቡር መሥመር ዝርጋታን በጋራ መኖሪያ ቤቶች ሳይቶች  አካባቢዎች ለማከናወን ከወዲሁ  ጥናት ተደርጎ ያለቀ በመሆኑና  በቅርቡ ወደ ትግበራው እንደሚገባ አመልክተዋል፡፡የከተማ አስተዳደሩ በመጪው ሐምሌ 30 የ10/90 እና የ20/80 የጋራ መኖሪያ ብቻ የሚያስተላልፍ ሲሆን የ40/60 የቁጠባ ቤቶችን እንደማያካትት  አቶ ድሪባ ጠቁመው ቤቶቹም አስፈላጊው ጥናት ተደርጎላቸው ለባለዕድለኞት በቅርቡ እንደሚተላለፉም ገልጸዋል፡፡